Aceḥal d abrid id-reza Imili Ɣur-i ɣer tfarmasit, tikkal nettɣimi kan nttemwali awal uɣ-d-yettali, ɛenni nesɛa d acu ara ad-ninni ? dayen nenna-d ayen yellaqen ulac d acu ara d narnnu. Nettat ɣur-s ḥwaǧ-aɣ kan akud ɣef waya ilaq ad tesbar. Ma yella d nekk ulamek ara qbel-aɣ ayen iyi-d-nna teɣil ɣef Jan Krisṭuf, ad iɛeddi kan wakud ad ttuɣ tamsalt-is. Tettraǧu kan ad as-fekkeɣ afud akken ad ayid-leddi ul-is,macca nekk ur as-fekkiɣ ara tagenit. Deg yiḍ ur yid-yussi ara yiḍeṣ ala nettat id-yettɛeddin deg uqaṛṛu-iw, taṣebḥit teraǧǧuɣ kan ad dkcem,yal win ara d yerzun ɣur-i tewali-ɣ lexyal-is deg-s.